Førsteinntrykk

Det første inntrykket man har av mennesker danner utgangspunktet for de holdningene vi har til hverandre. Men er det alltid slik at førsteinntrykket er den rette oppfattelsen av en person? Kanskje bør vi ikke trekke så raske konklusjoner, men vente med å avgjøre hvordan mennesker er før vi har blitt bedre kjent?

Tid: 45 minutter

Forberedelser: Bestem på forhånd hvilke spørsmål som skal stilles

Gjennomføring:

1. Hver deltaker finner en partner. Lederen stiller et spørsmål, for eksempel: «liker partneren din å gå på tur eller ikke?». Begge parter gjetter og sier hva de tror til den andre. Så forteller begge om de hadde rett. Nå kan de fortelle hverandre kort hvorfor de trodde det de gjorde.
2. Alle bytter partner. Et nytt spørsmål blir stilt. Denne prosessen repeteres flere ganger, hver gang med ny partner. Spørsmålene kan gjøres mer personlige, for eksempel: Røyker partneren din eller ikke? Hvilket parti liker partneren din? Har partneren din kjæreste? Er partneren din religiøs? Hva slags interesser har han eller hun? Hva slags musikk eller litteratur liker vedkommende? Driver partneren din med idrett? Hvilke hobbyer eller interesser har partneren din? (10-20 minutter)
3. Etter en stund skal gruppen sette seg i plenum for refleksjon. Lederen ber først hver av deltakerne tenke over hvor mange ganger de hadde rett eller tok feil. Hvordan kom de frem til konklusjonene sine? Hvilke ytre kjennetegn ledet dem til disse antakelsene? Ledet de ytre faktorene til riktige eller gale svar? (5 minutter)

Forslag til spørsmål:

1. Røyker partneren din eller ikke?

2. Hvilket politisk parti liker partneren din?

3. Er partneren din religiøs?

4. Driver partneren din med idrett?

5. Er foreldrene til partneren din skilt?

6. Hva slags musikk liker partneren din?

7. Liker partneren din å lese bøker?

8. Er partneren din hunde eller katte mennesker

9. Liker partneren din kaffe eller te best?

10. Pusser partneren din tennene en eller to ganger om dagen?

11. Liker partneren din å gå på tur i skogen eller være hjemme å se på Netflix?

12. Har partneren din iPhone eller Samsung?

13. Liker partneren din å lage mat eller bli servert mat?

14. Hvilken iskrem smak liker partneren din best?

15. Har partneren din noen allergier?

16. Er partneren din vegetarianer?

17. Liker partneren din matte?

18. Har partneren din kjæreste?

19. Hva er favoritt fargen til partneren din?

20. Liker partneren din taco eller pizza best?

21. Liker partneren din Pepsi Max eller Coca cola best?

22. Hvilke hobbyer eller interesser har partneren din?

23. Hvilke språk kan partneren din?

24. Har partneren din det ryddig eller rotete på rommet sitt?

25. Liker partneren din det motsatte eller samme kjønn?

26. Hvilken årstid liker partneren din best?

27. Ville partneren din valgt å bo i storby eller ute på landet?

28. Liker partneren din best å bade i basseng, saltvann eller ferskvann?

29. Er partneren din laktose intolerant?

30. Har partneren din cøliaki?

Refleksjon

1. Hvordan danner vi oss førsteinntrykk av nye mennesker?
2. Hvis vi danner førsteinntrykkene på grunnlag av utseende, alder, kjønn, kulturell bakgrunn, klesstil og så videre, hvor mye har fordommer å si for våre antakelser?
3. Det er ikke alltid slik at førsteinntrykket gir et riktig bilde av et menneske. Ofte er det også slik at vi knytter fordommer til de vage førsteinntrykkene vi får. Det kan være lurt å lære å kjenne personer litt grundigere før vi antar noe om hvordan de er.